CELEX: 62008TN0436
Language: fi
Date: 2008-10-03 00:00:00
Title: Asia T-436/08: Kanne 3.10.2008 — Studio Vacanze v. komissio

22.11.2008   
            
            
               FI
            
            
               Euroopan unionin virallinen lehti
            
            
               C 301/58
            
         Kanne 3.10.2008 — Studio Vacanze v. komissio
   (Asia T-436/08)
   (2008/C 301/96)
   Oikeudenkäyntikieli: italia
   Asianosaiset
   
      Kantaja: Studio Vacanze (Budoni, Italia) (edustaja: avvocato M. Cannata)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan yhteisöjen komission 2.7.2008 tekemä päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Toissijainen vaatimus:
   Riidanalaisen päätöksen 2 artiklan 2 kohta on kumottava niiltä osin, kuin siinä määrätään takaisinperittäväksi yhteensoveltumattomaksi katsottu valtiontuki korkoineen siitä päivästä lähtien, jona kyseiset määrät on annettu tuensaajien käytettäviksi niiden tosiasialliseen takaisinperintään asti.
   Oikeudelliset perusteet ja pääasialliset perustelut
   Tässä asiassa riitautettu päätös on sama kuin asioissa T-394/08, Regione Sardegna vastaan komissio, T-408/08 S.F. Turistico Inmobiliare vastaan komissio.
   Kantaja vetoaa vaatimustensa tueksi seuraaviin seikkoihin:
   
               —
            
            
               Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 (1) 16 artiklaa on rikottu, koska tässä säännöksessä sallitaan tutkintamenettelyn aloittaminen vain silloin, kun kyse on ”tuen väärinkäyttötapauksista” eikä silloin, kun kyse on ”lainvastaisen tuen käyttöönotosta”. Tästä seuraa kantajan mukaan, että koko virallinen tutkintamenettely on mitätön.
            
         
               —
            
            
               Tukijärjestelmän N:o 278/99 väärän soveltamisen vuoksi käynnistetyn menettelyn kohteen muuttamisen riittämätön perusteleminen ja ”laajentaminen”, joka johti riidanalaisen päätöksen tekemiseen
            
         
               —
            
            
               EY 88 artiklan 2 kohtaa on rikottu päätöksen 74 kohdassa olevalla lausumalla, joka koskee kyseisen tuen lainvastaista täytäntöönpanoa ja jolla mennään sen soveltamisalan ulkopuolelle
            
         
               —
            
            
               Avoimuusperiaatetta on loukattu
            
         
               —
            
            
               Virallisen tutkintamenettelyvaiheen kohtuullista kestoa koskeva periaate on riittämättömästi perusteltu
            
         
               —
            
            
               Komission olisi pitänyt perustella jo maksetun tuen takaisinperintää koskeva määräys, koska sillä on erityistä merkitystä myös ulkopuolisten luottamuksensuojan periaatteen ja menettelyn lainvastaisen pidentämisen kannalta katsoen
            
         
               —
            
            
               perustamissopimuksen 87 ja 88 artiklan soveltamisesta vähämerkityksiseen tukeen (”de minimis”) 12.1.2001 annetussa komission asetuksessa (EY) N:o 69/2001 (2) vahvistettua de minimis -periaatetta on loukattu.
            
         
      (1)  EYVL L 83, 27.3.1999, s. 1.
   
      (2)  EYVL L 10, 13.1.2001, s. 30.